**Ֆրեդ Բերտելման** (գերմ.՝ Fred Bertelmann, հոկտեմբերի 7, 1925(1925-10-07), Դույսբուրգ, Դյուսելդորֆ, Հռենոսի պրովինցիա, Պրուսիայի ազատ պետություն, Վայմարյան Հանրապետություն - հունվարի 22, 2014(2014-01-22), Բերգ (Շտարնբերգի շրջան), Շտարնբերգ, Վերին Բավարիա, Բավարիա, Գերմանիա), գերմանացի դերասան և երգիչ։ Գերմանիայի Դաշնային Հանրապետությանը մատուցած ծառայությունների շքանշանակիր։

Կենսագրություն
--------------

Ֆրեդ Բերտելմանը ծնվել է 1925 թվականին, Դույսբուրգում։ 9 տարենակից երգել է Սուրբ Լավրենտ եկեղեցու երգչախմբում, ավելի ուշ սովորել է նվագել թավջութակ, կիթառ և շեփոր։ Իր ձայնային բարելավումը շարունակել է Նյուրնբերգի օպերայում, որտեղ նա կատարում էր դրամատիկ բարիտոի մասերը։ Երկրորդ համաշխարհային պատերազմի տարիներին Վերմախտի կազմում կռվել է արևմտյան ռազմաճակատի տարածքում։ 1944 թվականին գերի ընկնելուց հետո նրան ուղարկեցին ԱՄՆի Ալաբամա նահանգ՝ հարկադիր աշխատանքների նպատակով, որտեղ նա առաջին անգամ լսեց սվինգ երաժշտույուն։ Գերմանիա վերդառնալուց հետո բացել է իր երգչախոմբը և հաճախ ելույթ ունեցել ամերիկյան զորքերի համար։ 1950 թվականին Բերտելմանը Ցարա Լեանդերի հետ շրջայց է կատարել Շվեդիայում՝ հիմնականում կատարելով հայտնի երաժշտություն։ 1952 թվականին սկսել է աշխատել Համբուրգի նորաստեղծ հեռուստատեսությունում։ Որպես դերասան՝ 1950-1960 թվականներին խաղացել է կինոյում և թատրոնում։

Նրա ամենահայտնի երգը թողարկվել է 1957 թվականին՝ «Ուրախ թափառական» կամ «Ծիծաղկոտ թափառական» վերնագրով (գերմ.՝ Der Lachende Vagabund, Ջիմ Լոուի երգի Քավեր տարբերակը), որը նրան դարձրեց հարուստ և հայտնի։ Մինչ օրս, այս երգով հրատարակվել է ավելի քան 3.5 միլիոն ձայնասկավառակ (ըստ որոշ աղբյուրնեի 5 միլիոն ձայնասկավառակ): Մյուս հայտնի հիթերից են՝ «Մոնտանայի գիշերը», «Ծովում երկու կիթառ», «Հաջողություն Հռոմ» և այլն։ Ֆրեդը մեծ հաջողությամբ կատարել է Ֆրենկ Սինատրայի երգերը գերմաներենով։ Երեք անգամ՝ 1956, 1961 և 1964 թվականներին մասնակցել է Եվրատեսիլի ազգային ըտրության մրցույթին, սակայն գրավել համապատասխանաբար 2-րդ, 15-րդ և 11-րդ հորիզոնականները։

1966 թվականին ամուսնացել է հաղորդավարուհի և դերասանուհի Ռուտ Կապելշբերգի հետ։

2013 թվականին Ֆրեդ Բերտելմանը ծանր վիճակում տառապում էր թոքաբորբով։ Նա մահացել է 2014 թվականի հունվարի 22-ին վերին Բավարիայի Բերգ քաղաքում։

Ծանոթագրություններ
------------------

1. 1 2 3 4  Internet Movie Database — 1990.
2. 1 2 3 4  filmportal.de — 2005.
3. 1 2 3 4  *Deutsche Nationalbibliothek* Record #119285479 // Gemeinsame Normdatei (գերմ.) — 2012—2016.
4. ↑  "Der lachende Vagabund — Fred Bertelmann (1957). Немецкий универсальный песенник". Արխիվացված է the original 2015 թ․ հունվարի 20-ին. Retrieved 2015 թ․ հունվարի 20. `{{cite web}}`: no-break space character in `|title=` at position 22 (help)
5. ↑  "Fred Bertelmann" (in գերմաներեն). Stern. 11.11.2003. Retrieved 2015 թ․ հունվարի 20.
6. 1 2  "Sein Lachen ist verstummt: Der Schlagervagabund Fred Bertelmann ist tot" (in գերմաներեն). Eurovision Club Germany. 24.01.2014. Արխիվացված է the original 2015 թ․ հունվարի 20-ին. Retrieved 2015 թ․ հունվարի 20.
7. ↑  Klaus Nerger. "Fred Bertelmann" (in գերմաներեն). Retrieved 2015 թ․ հունվարի 20.

Արտաքին հղումներ
----------------

* Ֆրեդ Բերտելմանի օֆիցիալ կայք Archived 2020-02-14 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | AllMovie · AlloCiné · ČSFD · Discogs · Filmportal · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | BNF: 138188516 · GND: 119285479 · GTAA: 256240 · ISNI: 000000005515223X · VIAF: 77122284 · WorldCat VIAF: 77122284 |

 |